**Tisztelt Választópolgárok!**

A Köztársasági Elnök **2019. október 13.** napjára tűzte ki a **helyi önkormányzati képviselők és polgármesterek választását**. A **választás kampányidőszak 2019. augusztus 24-én kezdődik és 2019. október 13. napjáig tart.**

Egyéni listás **képviselőjelölt** az lehet, akit a település választópolgárainak **legalább 1%-a** jelöltnek ajánlott.

**Polgármesterjelölt** az lehet, akit Mogyoródon a választópolgárok **legalább 3%-a** jelöltnek ajánlott. A jelöléshez szükséges ajánlások száma 2019. augusztus 7-i névjegyzéki adatok alapján **Mogyoródon 5654 fő volt.**

**Ennek értelmében Mogyoródon a polgármester jelöltséghez szükséges ajánlások száma: 170 db, a képviselő jelöltséghez szükséges ajánlások száma: 57 db.**

A Nemzeti Választási Bizottság határozata alapján Mogyoródon két nemzetiség választhat: a **roma és a román** nemzetiségiek **3 képviselőt választhatnak, egyenként 5 ajánlás** összegyűjtésével. A nemzetiségi szavazóköri névjegyzékbe legalább öt főnek kell szerepelnie. Képviselőjelöltet – Polgármester jelöltet ajánlani csak a Helyi Választási Iroda által kiadott, sorszámmal és hitelesítő bélyegzőlenyomattal ellátott ajánlóíven lehet.

Ajánlóívet a választás kitűzését követően a független jelöltként indulni kívánó választópolgár, illetve a területi választási bizottság /Nemzeti Választási Bizottság által jogerősen nyilvántartásba vett jelölő szervezet – képviseletére jogosult személy útján – igényelhet.

 A helyi választási iroda a jogszabály szerint **legkorábban 2019. augusztus 24-én (szombaton) adja át** az igényelt mennyiségű ajánlóívet az igénylőnek a Választási Irodán.

Az ajánlások gyűjtésével kapcsolatos bővebb információt a Választási Iroda munkatársaitól lehet kérni.

**Ajánlások gyűjtése, ajánlóívek leadása, egyéni jelöltek bejelentése, nyilvántartásba vétele határozattal 2019. szeptember 9. napján 16.00 óráig tehető meg. Üres ajánlóívek leadása: 2019. szeptember 10. 16. 00 óra.**

**A Helyi Választási Iroda elérhetőségei:**

Vezetője: **dr. Moldván Tünde** jegyző e-mail: [moldvan.tunde@mogyorod.hu](mailto:moldvan.tunde@mogyorod.hu)

Helyettese: **Tenki Péter** aljegyző e-mail: [tenki.peter@mogyorod.hu](mailto:tenki.peter@mogyorod.hu)

**Választással, névjegyzékkel, átjelentkezéssel kapcsolatos ügyek intézése az Igazgatási Irodán történik!**

**Cím: 2146 Mogyoród, Dózsa György út 33.**Tel.: 06-28/540-716/250-es mellék, 100-as mellék, 110-es mellék, 103-as mellék  
Fax: 06-28/ 540-715  
e-mail: [mogyorod@mogyorod.hu](mailto:mogyorod@mogyorod.hu)

Egyben tájékoztatom Önöket, hogy a **Választási Iroda a Hivatal nyitvatartási idejében** (hétfő: 08.00 – 18.00, kedd, szerda, csütörtök: 08.00 – 16.00, péntek: 08.00 – 12.00) **felkereshető, elérhető.**

A választással kapcsolatos híreket, közleményeket, és a Választási Iroda határozatait a következő webcímen lehet elérni: <https://mogyorod.asp.lgov.hu/hivatal/hivatalos> hirdetmények/választási hirdetmények

**A SZAVAZÁS**

**A szavazás 2019. október 13-án 06.00 órától 19.00 óráig tart.**

**A választópolgár személyesen, lakóhelyén, illetve átjelentkezéssel tartózkodási helyén a névjegyzékbe történő felvételről szóló értesítésben megjelölt szavazókörben szavazhat.**

 Mogyoród, 2019. augusztus 6.

**dr. Moldván Tünd**e

Helyi Választási Iroda vezetője